als_Latn dik_Latn sag_Latn
Cristano Ronaldo nuk ndalet së thyeri rekorde. Sulmuesi portugez me finalizimin ndaj Armenisë u shndërrua golashënuesi më i mirë i kampionatit europian, ku përfshihen golat e shënuar në fazën eliminatore dhe në atë finale. 29-vjecari ka arritur kuotën e 23 golave, 17 në kualifikuese dhe 6 në fazën finale, ndërsa pas tij vjen danezi Tomasson që nga viti 1998 deri më 2008, ka realizuar 22 gola me përfaqësuesen e tij.
Dy golat e fundit me Danimarkën dhe Armeninë i dhuruan 6 pikët e para përfaqësueses luzitane në Grupin I, pasi humbjes befasuese me Shqipërinë. Takimi i radhës për Ronaldon me kombëtaren do të jetë miqësorja me Argjentinën më 18 nëntor në stadiumin Old Traford të Manchesterit, ku do të ketë përballë rivalin e tij më të madh, Lionel Messin. Gjithsesi sulmuesi i Realit këmbëngul se mbetet thjesht që test që nuk i jep asnjë impresion të vecantë.
“Me Argjentinën do të luajmë një miqësore që nuk vlen për asgjë, e vecantë do të konsiderohej nëse do të përplaseshim për Kupën e Botës.”
Por ne aspektin personal do të ishte një mundësi për t’i treguar botës se e meriton sërish Topin e Artë, cmim që sipas Ronaldos nuk është kurrsesi një obsesion për të.
“Atë që doja të arrija e kam arritur. Kam fituar trofe të rëndësishëm, kam thyer rekorde në kompeticione të ndryshme dhe jam përsëri në garë për të fituar Topin e Artë, por kurrsesi nuk jam i obsesionuar për këtë cmim individual.”
Ronaldo e ka fituar Topin e Artë të vitit 2008, kur luante me Manchester United, për ta përsëritur këtë sukses në 2013, pas triumfit të Lionel Messit për katër vite radhazi.
als_Latn als_Latn als_Latn als_Latn als_Latn als_Latn